Alegzandra/wili-2018-roplus huggingface dataset:
Основни задатак ове средње ликовне школе био је усавршавање полазника у делатностима на уметничкој керамици, радовима у порцелану, стаклу и мозаику, вајарским радовима (камену, дрвету, гипсу), везењу (златом и сребром), сликању порцелана и фајанса и мозаик-радова, чувању и изради народног веза, мотива и народне ношње Србије.

Поред своје преданости хришћанству, Марија Терезија је била позната и по свом аскетском начну живљења, поготово током свог 15 година дугог удовиштва.

Минценберг (њем. Münzenberg) град је у њемачкој савезној држави Хесен. Једно је од 25 општинских средишта округа Ветерау. Према процјени из 2010. у граду је живјело 5.636 становника. Посједује регионалну шифру (AGS) 6440015.

У октобру 1941. је основан Метохијски партизански одред, састављен углавном од Срба и Црногораца. Албанцу у почетку нису прилазили партизанима јер нису желели обнову Југославије у којој су били дискриминисани. У јесен 1942. је формиран Главни штаб за Космет и први албански одред "Зејнел Ајдини". Шарпланински народноослободилачки партизански одред је почетком 1943. ујединио делове реорганизованих албанских одреда „Зејнел Ајдини“ и „Емин Дураку“, и српских и црногорских партизанских чета, те је у то време имао око 220 бораца. Од априла 1943. на Шар-планини је боравио делегат Врховног штаба и ЦК КПЈ Светозар Вукмановић Темпо, чиме је учињен напредак у организовању оружане борбе против окупатора. Истог месеца, априла 1943. погинули су Боро Вукмировић и Рамиз Садику, чланови ЦК КП. Упркос свим напорима, до коначног ослобођења Југославије, на Косову и Метохији није било слободне територије и партизани су дејствовали у врло тешким условима. Такође, током Другог светског рата на територији Косова деловале су и четничке јединице Косте Миловановића Пећанца, које су починиле бројне злочине над становницима албанских села на граници Косова и Санџака.

Фаза 3 води становништво ка стабилности кроз пад стопе наталитета. Уопште, пад стопе наталитета је у развијеним земљама почео крајем 19. века у Северној Европи и наставио да опада током наредних деценија. Многе земље су тренутно у овој фази укључујући Индију, Мексико и Бразил. Постоји пар фактора који доприносе овом евентуалном паду, мада неке од њих нису потврђене:

Немци и балисти су средином фебруара 1944. године отпочели нападе на партизанске јединице на Косову и успели скоро да униште Главни штаб НОВ за Косово. Тек средином 1944. дошло је до масовнијег развоја устанка и од јуна је формирано укупно око 7 бригада НОВ, под именом косовско-метохијске бригаде. У октобру 1944. почело је повлачење немачке војске (група армија Е) из Грчке преко Косова, и почела је Косовска операција, којом је требало уништити главнину немачких снага. У томе се није успело, али подручје заузимају југословенски партизани после повлачења Немаца у новембру 1944. године.

Радибор или Радвор (њем. Radibor, глсрп. Radwor) општина је у њемачкој савезној држави Саксонија. Једно је од 63 општинска средишта округа Бауцен. Према процјени из 2010. у општини је живјело 3.471 становника. Посједује регионалну шифру (AGS) 14625490.
Такмичење у стрељаштву у дисциплини трап у мушкој конкуренцији на Летњим олимпијским играма 2016. у Рио де Жанеиру одржано је 7. и 8. августа на стрелишту Националне олимпијске стрељане.

Када је репрезентације Србије у питању, треба истаћи да је Милош Димић био део селекција које су на Летњој универзијади освојиле злато 2011. и бронзу 2013, а на Медитеранским играма 2013. сребро.

2005. године убиство бившег премијера Рафика Харирија је шокирало целу нацију. Након одласка Сиријских војника, априла 2005. године, Бејрут је напокон постао званично слободан од сиријског утицаја.

Школа у Трнави је 1962. године узела име Милутина Јеленића и на тај начин још једном потврдила своју блискост са средином у којој живи и ради. Збор радних људи школе донео је 12.априла 1982. године одлуку о изградњи новог школског објекта. Зграда је завршена школске 1984/85. године. Добијен је савремен објекат са осам учионица, радионицом, припремном просторијом,библиотеком, простором за више намена, кухињом и другим просторијама.

Оберкохен (њем. Oberkochen) град је у њемачкој савезној држави Баден-Виртемберг. Једно је од 42 општинска средишта округа Осталб. Према процјени из 2010. у граду је живјело 8.040 становника. Посједује регионалну шифру (AGS) 8136050.

Већина зооксантела врши фотосинтезу и тиме се сама аутотрофно храни, а обезбеђује и домаћину синтетисане органске материје. Од домаћина зооксантеле добијају заштиту и потребне неорганске материје. Зооксантеле могу да задовоље и до 90% енергетских потреба једног корала.

Veb-hosting je tip internet hostinga koji dozvoljava organizacijama i fizičkim licima da naprave svoj veb-sajt kome se može pristupiti preko veba (engl. World Wide Web). Veb-hostovi su obično kompanije koje daju prostor na serveru koji klijenti mogu da koriste.

Године 1649. у доба од само 18 година, отишао је у Италију сликати по наруџби за сицилскога принца. То је била прва од многих наруџби у којима је Абрахам приказао своју уметничку вештину у сликању и цртању мртвих природа, најчешће цвећа.

Нара (јап. 奈良市) град је у Јапану у префектури Нара. Према попису становништва из 2005. у граду је живело 370.106 становника. Седам храмова и неколико археолошких налазишта су специфичности овог града. Нарочито популарни за посетиоце су храмови Тодајџи, Сајдајџи, Кофокуџи, Касуга Шрине, Гангоџи, Јакушиџи, Тошодајџи и Хејјо Палата. Околне рушевине су под заштитом УНЕСКА и део светске културне баштине.

Гасна турбина је ротациони мотор, који претвара топлотну енергију гаса у механичку. Они имају испред компресор који погони турбина са погонским вратилом, а између њих је комора сагоревања. У авионским моторима, ово су три основна сегмента. Постоји много различитих варијација гасне турбине, али све користе систем гас генератора.
У другој сезони, откривено је да није цела Зачарана шума била под клетвом, због заштитне магије коју је бацила Кора. Преживели су били замржнути 28 година и пробудили су се када је клетва разбијена. Они су себе сместили у сигурној луци, чекајући вести о судбини преосталих у Зачараној шуми. У сезони два, Грег Мендел и Тамара одвели су Хенрија у Недођију, након што су отворили портал уз помоћ магичног грашка. Оз је представљен током треће сезоне. Током четврте сезоне, откривено је да је Снежна краљица такође избегла клетву неком другом методом, и завршила у стварном свету као Сара Фишер, мајка која је одгајала Ему током њених тинејџерских година, и обрисала јој претходно сећање на њу пре него што се појавила у Сторибрук. Касније је Чаробњак отворио портал када је он случано послао Грданину ћерку, Лили, заједно са Урсулом и Круелом Де Вил у земљу без магије, након што је Емин потенцијал таме улио у Лили, да буде сигуран да ће Ема порасти и бити чистог срца. Друга клетва је такође променила начин на који свако може ући или изаћи из Сторибрука.

Geraldine Marchand, Elodie Guilminot, Stéphane Lemoine, Loretta Rossetti, Michelle Vieau, Nicolas Stephant Degradation of archaeological horn silver artefacts in burials,Heritage Science 2014, 2:5

Највећи успех у својој историји клуб је остварио 2000. године, када је постао првак Европе, а у финалу 27. маја су савладали загребачку Младост са 11:8. Занимљиво је да су до тог трофеја стигли без пораза, имали су десет победа и један нерешен резултат, који је остварен на гостовању немачком Шпандау 04. Александар Шапић је те сезоне са 39 постигнутих голова био најбољи стрелац Лиге шампиона. Поред те сезоне када су постали прваци Европе, још три пута су су стизали до завршног турнира. Први пут, 1997. године су освојили четврто место у Напуљу. Већ наредне сезоне, такође у Напуљу, су стигли до финала у коме су поражени од Сплитске банке. У Сплиту 2001. године поново су били четврти. Због финансијских проблема клуб је угашен 2002. године.

Велики број новинарских и стручних текстова еминентних ликовних критичара објављени су у часописима широм света. Снимљена су три документарна филма о животу и његовом раду и објављено је преко сто телевизијских репортажа о њему у САД, Канади, Русији, Немачкој, Италији, Пољској, Белорусији, Македонији и бившој Југославији.

1979. ГОДИНА XV Сусрети професионалних позоришта СР Србије Јоаким Вујић, Зајечар – представа Краљева јесен: Награда за најбољег младог глумца: Гордана Гаџић за улогу Симониде. Награда за најбољу сценографију: Светлана Зојкић. Награда за сценски покрет: Драгослав Јанковић Макс.

Најважније градско насеље и седиште округа је град Асколи Пићено (51.000 ст.) у јужном делу округа. Други по величини је град Сан Бенедето дел Тронто (48.000 ст.) у источном делу округа.

Ravich, I.G., 1993, Annealing of brittle archaeological silver: microstructural and technological study, in 10th Triennial Meeting of the International Council of Museums Committee for Conservation, Preprints of the Seminar: August 22/27, 1993, II, 792-795, Washington, D.C., U.S.A.
Излагао је на великом броју колективних изложби у земљи и иностранству. Приредио је самосталне изложбе у следећим градовима: Београд, Париз, Венеција, Скопље, Сарајево, Лијеж, Брисел, Ниш, Цирих, Манхајм, Њујорк, Лондон, Загреб, Дубровник, Аранђеловац, Нови Сад, Струга, Охрид, Земун, Мионица.

Скуп рекурзивних језика (R) је је подскуп и RE и co-RE. Уствари, он је пресек ове две класе јер можемо да одлучимо било који проблем за који постоји препознавач и такође ко-препознавач, тако што ћемо их преплитати док један не дође до резултата. Одатле важи:

Највећа оштећења зграда је претрпела 2004. године, када се догодила једна од најгорих ураганских сезона икада забележених. Тада је ураган Френсис са зграде одломио 850 алуминијумских панела димензија 4,26 x 1,83 m, због чега су на странама зграде остали отвори укупне површине 3.700 m2. Још 25 панела одломило се приликом налета урагана Џин само три седмице касније. Раније исте године, ураган Чарли узроковао је значајну, али не тако озбиљну штету, процењену на 700.000 америчких долара. Штета од ових налета урагана и даље је била видљива када се 2007. почело са обновом. Неке од ових панела наменски су направљене да се одвоје приликом налета ветра, како би се изједначио притисак унутар зграде са спољњим притиском, и тако спречило веће оштећење или чак урушавање.

Делта грануле - садрже серотонин, пирофосфат, АТП и АДП - супстанце које делују као снажни промотери тромбоцитне агрегације.Серотонин, вазоконстриктор, секретују ћелије ДНЕС-а, а тромбоцити је само прихватају из крвне плазме и чувају у делта гранулама.

Неки извори наводе да је Плуто била кћерка Химаса и да су обоје били познати само због тога што је она са Зевсом имала сина Тантала и ни због чега другог. Међутим, други извори дају и неке податке о њој. Била је нимфа са планине Сипил у Лидији (Анатолија). Нон је поистовећивао Плуто са фригијском богињом Кибелом, јер је планина на којој је Плуто обитавала био значајан култ ове богиње. Као њен отац се помиње Химантеј, чије име на грчком означава траке које се обавијају око руку и зглобова боксера и у вези је са објашњењем имена првог владара Лидије, Манејем. Као њен отац се наводи и Хрон, а она је на тај начин поистовећена са Деметром, богињом пољопривредног просперитета, на шта указује и само Плутино име. Нејасно је и да ли је ова нимфа иста личност као и Плуто Океанида.

„History of Russian Sukhoi Fighter Aircraft” (на језику: (енглески)). www.b-29s-over-korea.com. Приступљено 11. 2. 2011. CS1 одржавање: Непрепознат језик (веза)
2012. ГОДИНА XXXXVIII Фестивал професионалних позоришта Србије у Пироту - представа „Буђење пролећа“ Франка Ведекинда у режији Мартина Кочовског Глумачка награда у представи: ДРАГАНИ ВРАЊАНАЦ за улогу Вендле/Гђе Бергман. Награда младој глумици ТИЈАНА КАРАИЧИЋ за улогу Вендле/Гђе Бергман у представи. 17. Југословенски позоришни фестивал у Ужицу-представа Буђење пролећа Награда за најбољу режију: Мартин Кочовски за представу Буђење пролећа Награда за најбољу сценографију: Маријана Зорзић Петровић Награда за најбољег младог глумца и награда Политике "Авдо Мајчиновић": Тијана Караичић за улоге Вендле и госпође Бергман и Бранислав Љубичић за улоге Морица/Ернста и господина Штифела.

Оберкохен се налази у савезној држави Баден-Виртемберг у округу Осталб. Град се налази на надморској висини од 496 метара. Површина општине износи 23,6 km². У самом граду је, према процјени из 2010. године, живјело 8.040 становника. Просјечна густина становништва износи 341 становника/km².

Поремећаји коштане сржи нпр. апластична анемија, мијелодиспластични синдром (прелеукемија) и леукемија такође доводе до тромбоцитопеније. Код ширења (метастаза) неких тумора у кошаној сржи због недостатка места настаје тромбоцитопенија нпр. код лимфома...

Glukoza-1-fosfataza (EC 3.1.3.10) je enzim sa sistematskim imenom alfa-D-glukoza-1-fosfat fosfohidrolaza. Ovaj enzim katalizuje sledeću hemijsku reakciju

1967. ГОДИНА Првомајска награда Удружења драмских уметника СР Србије: Лидија Булајић за улогу Катарине у представи Мадам Сан-Жен. Новчана награда Уметничког савета Народног позоришта, Титово Ужице: Лидија Булајић за успешно тумачење улоге Катарине у представи Мадам Сан-Жен Јован Јојић за успешно тумачење улоге Наполеона у представи Мадам Сан-Жен Милутин Новић за успешно тумачење улоге Мицка у представи Бог је умро узалуд.

Бејрут је један од најразноликијих градова Блиског истока у погледу религије и културе. У Бејруту се могу наћи хришћани (Маронити, православци, јерменски православци, јерменски католици, римокатолици, протестанти), Муслимани (сунити и шиити) и Друзи. Велики број Јевреја је емигрирао у САД пре и током Либанског грађанског рата који је почео 1975. године и трајао до раних 90−тих.

Совјетски Савез је истовремено радио на развоју мотора за цивилне авионе. Претходно је развијен најјачи елисномлазни мотор Кузњецов НК-12, интегрисн на Тупољев Ту-95, убрзо је после тога уграђен и у цивилни Тупољев Ту-114, за примену и показало се у експлоатацији да турбомлазни и елисномлазни мотор нису међусобно удаљени по карактеристикама брзине лета и потрошње горива.
У јужној Србији и Македонији, Бугари и Албанци су поново почели да врше насиље над Србима. У то време убијени су и војводе Мицко Крстић и Глигор Соколовић. Стање је било такво да је 1911. године поново почело слање чета и пренос оружја, да би се ојачале локалне чете. Пред почетак Првог балканског рата Горски штаб је стављен под команду штаба Прве армије. Четници на терену су организовани да би изазивали пометњу у позадини турске војске. На граници, чете су окупљене у одреде под командом војвода Божина Симића, Војислава Танкосића и Војина Поповића — Вука. Прве борбе и заузимање караула извели су четници. Козјачки одред војводе Вука је учествовао у Кумановској бици и имао је озбиљне губитке. Први је стигао у средње Повардарје и у Азоту (област између Велеса и Прилепа) се спојио са одредом Василија Трбића. Прековардарски одред је учествовао у борбама између Дебра и Кичева, у околини Охрида и у Битољској бици. Након завршетка рата четнички одреди из Србије су распуштени, а локалне чете су и даље водиле борбе са Албанцима и бугарским четама. Четници Василија Трбића су имали значајну улогу у гушењу побуне Албанаца 1913. године на подручју Дебра.

У Сремскомитровачком затвору је прихватио комунистичке идеје и 1932. године постао члан Комунистичке партије Југославије. Уређивао је и издавао недељник „Сељачка мисао“ од јануара до октобра 1937. године. Од 1938. је био председник Комисије ЦК КПХ за село, а од 1939. је члан је ЦК КП Хрватске.

Спејс-шатл је пензионисан 2011. године. Зграда за вертикалну монтажу се од тада реновира (њена унутрашњост) како би могла да „удоми“ нову ракету-носача која је тренутно у развоју за мисије изван ниске Земљине орбите. Кофигурација унутрашњих преграда, дизалица и лифтова мора се променити, јер је стари распоред одговарао распореду компоненти спејс-шатла. Нова ракета ће полетати са лансирне рампе 39 свемирског центра Кенеди, као и шатл, и до ње ће такође бити транспортована гусеничаром који је коришћен и за ракету Сатурн V. НАСА од 2012. године дозвољава „ограничени“ обилазак. Зграда ће бити у могућности и да се користи за монтажу комерцијалних ракета-носача. Крајем 2015. започети су опсежни радови на унапређењу противпожарног система зграде.

Освајач (18) : 1916/17, 1942/43, 1960/61, 1966/67, 1969/70, 1970/71, 1971/72, 1978/79, 1982/83, 1985/86, 1986/87, 1992/93, 1997/98, 1998/99, 2001/02, 2005/06, 2006/07, 2009/10.

С обзиром да је изграђена на источној обали Флориде, која гледа на Атлантик, зграда је пројектована да издржи налете урагана. У темељ је уграђено скоро 22.300 m3 бетона и 4.225 великих челичних шипки забијених 47 метара у кречњачко тло.

Понекад се слика скоро савршено уклапа у рјешење, али је потребно један глас назива слике промијенити. Тада се поред слике исписује који глас треба да се замијени којим гласом.

2514 Taiyuan је астероид главног астероидног појаса чија средња удаљеност од Сунца износи 2,651 астрономских јединица (АЈ). Апсолутна магнитуда астероида је 12,9.
Oni su iza sebe ostavili neosporno vredna književna dela, kao što su: zbirke pesama Milana Rakića, Sime Pandurevića, V.P. Disa; pripovetke Za kruhom Ive Cipika, Iz starog jevanđelja i Božji ljudi Bore Starikovića; romane Nečista krv Bore Stankovića, Pauci Ive Cipika, Došljaci Milutina Uskokovića, Bespuće Veljka Milicevica; (drame) Koštana i Tašana Bore Stankovića.

Чјерње Поље (свк. Čierne Pole) насељено је мјесто са административним статусом сеоске општине (свк. obec) у округу Михаловце, у Кошичком крају, Словачка Република.

Циклус ефикасности, највећи је код ракетних мотора (~ 60 +%), пошто они могу да постигну изузетно високе температуре при сагоревању и могу имати веома велику, енергетску ефикасност млазнице. Циклус ефикасности турбомлазних мотора (и сличних), ближе је вредности од 30%. Практично, са сагоревањем се постижу ниже температуре, пошто су им млазнице много мање ефикасности.

Нара је био главни град Јапана у периоду од 710. до 784. године. Град је саграђен по моделу кинеског главног града за време династије Танг, Чангана (Chang'an), данас познатог као Ксиан (Xi'an). После 784. године престоница је премештена у Нагаока-кјо (長岡京) у провинцију Јамаширо, и коначно 794. године у Кјото, што је био почетак Хејан периода.

Међу уметницима који су се ту окупљали у боемској атмосфери били су: Пабло Пикасо, Гијом Аполинер, Ерик Сати, Марк Шагал, Фернан Леже, Макс Жакоб, Хаим Сутин, Амедео Модиљани, Езра Паунд, Макс Ернст, Марсел Дишан, Константин Бранкуши, Дијего Ривера, Алберто Ђакомети, Андре Бретон, Салвадор Дали, Хенри Милер, Семјуел Бекет, Ежен Јонеско, Хоан Миро, Ернест Хемингвеј и други. Ту су боравили и политички емигранти попут Владимира Лењина, Лава Троцког и Порфирија Дијаза.

1997. ГОДИНА XXXIII Сусрети Јоаким Вујић у Зајечару – представа Зганарел или уображени рогоња: Награда „Сима Крстовић“ – Слободан Љубичић за најбољу мушку улогу; Награда за режију: др Душан Михаиловић; Награда „Јован Милићевић“ за младог глумца: Јелена Цвијетић; Награда за епизодну улогу – Александар Сибиновић; Награда: За најбољу представу; Награда за неговање сценског језика – Ансамблу представе; Награда за костимографију: Снежана Ковачевић. Међународни фестивал „Словенски венац“ у Москви Награда за режију – Кирил Панченко Награда за најбољу женску улогу: Деса Богдановић.

Играчку каријеру започео је у екипи Акрони Јесеница у свом родном граду, а потом је у сезони 1962/63. прешао у реде загребачког Медвешчака за који је играо у првенству Југославије наредних 20 година.

Метале је најбоље чувати у стабилној атмосфери ниске влажности ваздуха, најбоље до 40%, или ако је могуће мање. Сребро чувано на влажним местима врло брзо потамни. Дакако код предмета где је сребро комбиновано са материјалима органског порекла попут дрвета, слоноваче, односно кости или рожине најбоље је да предмете чувамо при релативној влази ваздуха од најмање 40 - 45% . Температура од 15 до највише 25 Ц, најбоље не више од 18 Ц. Разина расвете за нелакиране предмете дп 300 лукса, за лакиране до 150 лукса, за предмете код којих је сребро комбиновано са светлоосетљивим материјалом до 50 лукса (папир, тканине, обојена кожа или пергамент).
Била је нимфа најада која је потицала са извора или фонтана града Атине, односно са њених продајних места. На то указује њено име, изведено из речи praxis, што би значило пословну трансакцију или потраживање нечега. Други део њеног имена указује на богињу Теју. Повезана је и са атинском богињом Праксидиком. Аполодор је као њене родитеље помињао Фрасима и Диогенеју. Била је удата за Ерихтонија и са њим имала неколико деце: Пандиона, Кекропа, Пандора, Метиона, Прокриду, Креусу, Хтонију и Оритију. Према неким изворима, њен муж је био Ерехтеј.

Конзервација рестаурација предмета од сребра је активност посвећена заштити и очувању историјских и археолошких предмета од сребра. На предметима културне баштине овај рад обављају школовани или државно испитани рестауратори метала.

Појам енергетске ефикасности и специфичне потрошње горива, у блиској су вези. За млазне моторе, енергетска ефикасност и горивна ефикасност су сасвим иста ствар, јер је гориво извор енергије. Код ракетног мотора, са горивом, ствара се само издувни млаз, а то значи да висока енергетска горива, даје бољу ефикасност, али ипак могу у неким случајевима дати и мању, пошто зависи и од других фактора.

2007. ГОДИНА Шесто бијенале сценског дизајна у Београду – представа „Пилад“ Награда за дизајн костима: Снежана Ковачевић Награда за дизајн сценског звука: Никола Пејовић Међународни фестивал античке драме у Стобију Македонија – представа Пилад Нагрда за најбољу мушку улогу: Вахидин Прелић. XXXXIII Сусрети Јоаким Вујић у Крушевцу – представа Уметност и доколица. Награда за најбољу представу у целини: Народно позориште Ужице; Награда за најбољу режију: Немања Ранковић; Награда за најбољу оригиналну музику: Мирољуб Аранђеловић Расински; Награда за најбољу сценографију: Миа Давид Зарић; Награда за најбољу костимографију: Снежана Ковачевић; Глумачка награда: Слободану Љубичићу за улогу Алексе; Глумачка награда: Ивани Павићевић за улогу кћери. Међународни фестивал у Никшићу – представа Уметност и доколица Гран при награда за најбољу епизодну улогу: Ивана Павићевић за улогу кћери.

Под претњом лангобардске инвазије, која је започела 568, Равена је постала седиште царског егзархата. Егзархат је створен и организован током власти византијског цара Маврикија (582—602), јер је царска влада препознала нужност да буде спремна на нову и дугу борбу.

Млазни мотор је уређај са којим се остварује потисак за погон летелице. Принцип добијања потиска заснива се на Њутновим законима, где се користи принцип убрзања излазног млаза гасова. Ова општа групација мотора обухвата елисномлазне, турбоелисне, турбомлазне, двопроточне турбомлазне, пулсирајуће млазне, набојномлазне и ракетне моторе. У принципу, већина млазних мотора јесу уређаји са унутрашњим сагоревањем, али међу њима постоје разлике у типу сагоревања. У теорији, млазне моторе међусобно одваја њихов принцип рада и термодинамички циклус. Исто тако, поједине његове врсте, међусобно се разликују по конструкцији. За турбомлазне моторе је актуелан Брајтонов циклус, док је за пулсирајуће Хамфријев термодинамички циклус.
Друго, значајни напреци направљени у јавном здрављу који су редуковали морталитет, посебно код одојчади и мале деце. Заправо то и нису сами медицински препарати, колико побољшања у водоснабдевању, увођењу канализације, лична хигијена која је последица растућег знања о узроцима појединих болести. Заправо, вероватно најважнији фактор је растућа писменост жена повезана са јавним здрављем и едукационим програмима у касном 19. веку и раном 20. века. У земљама у развоју приступ контрацепцији да би се спречила СИДА, вакцинација, и присуство антибиотика су такође значајни фактори.

Победнику Ралфу Балтерсу (Немачка) ово је друга златна уз још седам медаља (1 златна и 6 бронзаних) освојених на светским и европским првенствима. Његов земљак Давид Шторл је до данас освајао медаље у јуниорској, а ово му је прва у сениорској конкуренцији, као и трећепласираном Максиму Сидорову из Русије.

Авион Су-7 (1955) је једноседи једномоторни авион направљен према класичној шеми, средње крилац је са стреластим крилом и углом стреле 60о што му омогућава постизање веома великих брзина. Репни стабилизатори су такође стреластог облика. Труп авиона је кружног облика и одликовао се чистим аеродинамичним површинама. На носу авиона се налазио улаз за ваздух са системом за регулисање протока у зависности од висине и брзине лета авиона са минималним отпором. Нови снажан турбо млазни мотор АЛ-7Ф са функцијом додатног сагоревања (форсаж) имао је потисак близу 100 kN, хидраулични систем са радним притиском од 210 bar, нови систем управљања и контроле радних фунција авиона, дуплиране коморе ракетних бустера, нови систем седишта за катапултирање (избацивање под углом) знатно је смањио број повреда пилота при катапултирању, све су то новости први пут примењене у совјетском ваздухопловству. Стајни трап је увлачећи система трицикл, предња носна нога се увлачила у труп авиона а главне ослоне ноге су се налазиле испод крила и у току лета су се увлачиле у крила. Положај крилних ногу стајног трапа је био такав да није сметао систему подвешавања оружја и спољних резервоара за гориво. Кокпит пилота смештен у кабину под притиском а лоциран готово у самом носу авиона омогућавао је добру прегледност пилоту како у фазама полетаља и слетања тако и при лету авиона. Авион Су-7 је у принципу био добро наоружан а конкретно наоружање је завислило од типа авиона да ли је био ловац, ловац-бомбардер или јуришник. У Арсенали овог авиона су били топови, ракете ваздух-ваздух, невођене балистичке ракете разног калибра од 57 до 240 mm класичне авио-бомбе разног калибра, па чак и атомска бомба од 5 kT.

Космос-1333 је лансиран са космодрома Плесецк, СССР, 14. јануара 1982. Ракета-носач Р-14 Чусоваја (рус. Чусовая) (8К65, НАТО ознака SS-5 Skean) са додатим степеном је поставила сателит у орбиту око планете Земље. Маса сателита при лансирању је износила 810 килограма. Космос-1333 је био војни навигациони сателит.

Највећа брзина у хоризонталном лету је износила 269 km/h. Размах крила је био 8,12 метара а дужина 6,60 метара. Маса празног авиона је износила 870 килограма а нормална полетна маса 1227 килограма. Био је наоружан са једним митраљезом калибра 7,62 mm и једним 12,7 mm.
Током фазе 4 и стопе наталитета и стопе морталитета су ниске. Стопе наталитета чак могу опасти и испод нивоа за просту замену становништва као што се десило у Италији, Шпанији и Јапану, што доводи до депопулације, што је претња за многе индустријске гране које послују на основу популационог раста. Стопе морталитета могу остати константно ниске или чак мало порасти због пораста обољења узрокованих ниским нивоом вежбања и великом гојазношћу као и старењем становништва у развијеним земљама.

До краја 1943. год је и поред повремене сарадње против партизана долазило до сукоба са Немцима што је опет изазивало тешке репресалије над симпатизерима четничког покрета.

Мало је вероватно да се Марија Терезија икада у потпуности опоравила од богиња које је преболовала 1767. године, као што су писци из 18. века тврдили. Патила је од краткоће даха, хроничног умора, кашља, некрофобије и несанице, а касније је добила и едем. Од смрти њеног мужа па до њене властите смрти погоршавало се и њено ментално здравље.

Специфични импулс је параметар за опис ефикасности млазних мотора, укључујући и ракетне. Користан је за поређење вредности мотора, као и за способност летелица да пређу одређени пут по јединици количине горива. Погон са већим специфичним импулсом је и са већом ефикасношћу горива. Специфична потрошња горива је обрнуто пропорционална специфичном импулсу и ефикасности издувне брзине.

Антонијевић, Ненад (2014). „Страдање Срба и Српске православне цркве на Косову и Метохији у Другом светском рату”. Српски народ од Сарајевског атентата до Хашког трибунала. Београд: Удружење Срба из Хрватске. стр. 138—144.

Округ Турчјанске Тјеплице (свк. Okres Turčianske Teplice) округ је у Жилинском крају, у Словачкој Републици. Административно средиште округа је град Турчјанске Тјеплице.

Сребро тамни пре свега због у ваздуху присутних сумпорних једињења. Како би заштитили предмете, можемо их умотати у посебан папир или тканину који су натопљени металним солима које на себе вежу сумпорне спојеве. Такођер су у употреби и материјали који садрже активни угаљ.

Године 1921. објављује јединствени хумористички роман из живота старих Словена „Бурлеска Господина Перуна Бога Грома“. Крајем 1922. године објављује збирку песама „Откровење“. Током целе те године активно делује у Београду заједно са бројним писцима попут Милана Дединца, Марка Ристића, Тина Ујевића и других. Њихово деловање довешће до појаве надреализма. Након што се запослио као чиновник у Министарству иностраних дела, крајем наредне 1923. године, примљен је за приправника.
Нову владу саставио је Драгиша Цветковић. Овај радикал из Ниша био је најмање познат члан претходне Стојадиновићеве владе, а требало је да спроведе кнежеву жељу да се коначно постигне споразум са Хрватском сељачком странком. Чим је дошао на власт Цветковић је признао народни индивидуалитет Хрвата као резултат посебног развитка, а истакнуто је да је споразум потребан ради учвршћивања Југославије и унутрашњег мира. Са италијанском окупацијом Албаније постало је извесно да се Југославија неће моћи сачувати од потпуног увлачења у рат који је скоро сигурно предстојао скоро. Њен географски положај у средишту стратешки важног балканског простора чинио ју је местом вероватног сукоба и предмет територијалних претензија реваншистичких сила. Ако би дошло до рата, незадовољни не-српски народи, а посебно Хрвати, могли би изазвати велики проблеме Краљевини Југославији.

Kućni server — Najčešće je jedna mašina koja se nalazi u nečijem privatnom posedu i najčešće hostuje jedan ili više veb-sajtova širokopojasnom konekcijom (broadband). Ovo mogu biti mašine specijalno namenjene svrsi ili najčešće PC koji više nije potreban za neku drugu svrhu. Neki ISP-ovi aktivno pokušavaju da blokiraju kućne servere odbijanjem dolazećih zahteva TCP portu 80 i odbijanjem da im dodele statičke IP adrese. Jedan od čestih načina na koji je moguće osigurati DNS ime hosta jeste kreiranje naloga uz pomoć dinamičkog DNS servisa. Dinamički DNS servis će automatski promeniti IP adresu na koju pokazuje URL kada se IP adresa promeni (stvoriće privid statičke IP adrese).

У догматском погледу Филотеј је био привржени присталица Григорија Паламе и исихазма. У позним годинама је био отворени противник унионистичке политике цара Јована V Палеолога.

Марија Терезија (нем. Maria Theresia Walburga Amalia Christina; 13. мај 1717 — 29. новембар 1780) је била једини женски владар хабзбуршких поседа и последњи члан династије Хабзбург. Владала је као надвојвоткиња Аустрије, краљица Угарске, Чешке, Хрватске, Галиције и Лодомерије, као војвоткиња Мантове, Милана, Парме, Пјаћенце и Гвастале и као владарка Аустријске Низоземске и бројних грофовија. Браком је била царица Светог римског царства немачког народа, немачка краљица, велика војвоткиња Тоскане и кратко војвоткиња Лотарингије.

Спот за ову песму је био страсан и воајеристички, јер показује главног певача Адама Ливајна и једну девојку у различитим положајима у кревету, симулирајући сексуални сношај. За спот се сматрало да је превише пун сексуалних наговештаја, тако да је забрањен на МТВ-у на одређено време, због инцидента током полувремена Супер Бола Џастина Тимберлејк и Џенет Џексон. Заједно са песмом „Toxic“ Бритни Спирс и „I Miss You“ Блинка 182, МТВ је забранио „најексплицитније“ спотове од пуштања у то време. Упркос забрани, која је ограничила изложеност бенда на МТВ-у, спот је ипак номинован и добрио је награду за Најбољег новог извођача током доделе на МТВ видео музичким наградама 2004. године.

У школи су изучавани и занати који су имали „уметнички карактер”, а били су од важности или значаја за привреду, али и културу становништва Моравске Бановине.
Надзвучни набојномазни мотор, механички је врло сличнан набојномазном мотору. Оба се састоје од усисника, коморе сагоревања и млазнице. Основна разлика између њих је што надзвучни набојномазни мотор не успорава долазећи проток ваздуха на подзвучне брзине за сагоревање, они користе „надзвучно сагоревање“. По тој особини је дато име на енглеском језику енгл. Scramjets (од речи суперсоник и рамјет). Ови мотори могу добро да раде на великим брзинама лета, чак и на Маховим бројевима већим од 6, где би обични набојно млазни мотор био неефикасан. Још једна разлика између ова два типа мотора је и та што надзвучни набојномазни мотор користи допунски скок притиска услед ударних таласа.

Кнез Павле Карађорђевић је практично је од почетка своје владавине позивао Влатка Мачека, вођу Хрватске сељачке странке да се покрене разговор о решавању хрватског питања. На регентов захтево, председник владе Милан Стојадиновић и Мачек састали су се у јануару 1937, али без договора, јер Стојадиновић није желео преуређење Југославије. Због тог неуспеха да постигне било какав напредак у решењу хрватског питања, а делимично и због Стојадиновићевог све израженијег про-осовинског става, кнез Павле га је смениио у фебруару 1939.

1984. — У Лос Анђелесу завршене 23. Олимпијске игре на којима је учествовало 140 земаља. Репрезентација Југославије освојила седам златних медаља, четири сребрне и седам бронзаних.

Поред сликарства Радован Трнавац Мића бави се и вајарством. Урадио је пет споменика који се налазе у македонским градовима Битољ, Крушево и Брусник. Објављене су три монографије о животу и раду Радована Трнавца Миће, као и значајан број књига од којих издвајамо: ART IN AMERICA (1983), THE BEST OF DAY TRIPPING AND DINING (1986), SOHO (1991), „У СЕНЦИ СЛАВНИХ“ (1995), „ДНЕВНИ ЖАРОПЕК“ (2008), „МОМО КАПОР СЕЋАЊА И ДРУЖЕЊЕ“ (2010), „SERBICA AMERICA“, „ЛИКОВНО ОБРАЗОВАНИЕ ЗА 8 ОДДЕЛЕНИЕ“ (2010, уџбеник за ликовно образовање Републике Македоније)

Клајн Роган (њем. Klein Rogahn) општина је у њемачкој савезној држави Мекленбург-Западна Померанија. Једно је од 89 општинских средишта округа Лудвигслуст. Према процјени из 2010. у општини је живјело 1.315 становника. Посједује регионалну шифру (AGS) 13054054.

Растко Петровић (рођен 3. марта 1898. године, преминуо 15. августа 1949.) је био српски и југословенски књижевник, песник, приповедач, романсијер, есејиста, сликар и дипломата. Бавио се ликовном. и књижевном критиком Са многобројних путовања оставио је занимљиве путописе

Према записима из Нихон Шоки-ја, име Нара потиче од јапанског глагола нарасу (平す) - (поравнати). Међутим, на корејском језику Нара (나라) има значење земље или краљевства.
Moderne tendencije novih estetsko-književnih strujanja nalazimo već u delima srpskih pisaca iz tzv. realističke epohe, koji su živeli krajem 19. veka, tako da praktično srpska moderna, ili često pominjana formulacija "zlatno doba srpske književnosti", vremenski obuhvata razdoblje: kraj prošlog veka - kraj Prvog svetskog rata. O njoj se ne može govoriti kao o nekom novom književno-estetskom pokretu, koji je došao od nekud sa strane i koji su donele neke nove generacije, pa prema tome u njoj nije ni moglo biti nekih književnih sukoba između dve generacije pisaca, starije i mlade.

Бронков (њем. Bronkow) општина је у њемачкој савезној држави Бранденбург. Једно је од 25 општинских средишта округа Обершпревалд-Лаузиц. Према процјени из 2010. у општини је живјело 652 становника. Посједује регионалну шифру (AGS) 12066041.

У ову школу примани су ученице са завршеном женском занатском школом, грађанском школом, а у допуни ученице петог и шестог разреда више народне школе. Школске 1940/41. било је укупно 96 ученица, 17 у првом припремном, 17 у другом припремном, 36 у првом стручном кројачком одсеку, 17 у другом стручном сликарском одсеку, 9 у петом разреду сликарског одсека.

1950. је у Буенос Аиресу живео физичар Карлос Ривера. Живео је код једне старије госпође као подстанар. Она је једног дана у Ривериним папирима пронашла име Еторе Мајорана, па му је рекла како њен син познаје човека који се тако зове. Није стигао да истражи тај траг јер је морао отићи из града. Међутим, 1960. док је вечерао у хотелском ресторану и на папирној салвети рачунао математичке задатке, конобар му је пришао и рекао Знам још једнога који, као и ви, обичава да шкраба математику по салветама. Он овамо долази повремено. Зове се Еторе Мајорана, а пре рата је био велики физичар и Италији, но онда је побегао из домовине и дошао овамо. Но конобар није знао где он живи тако да ни овај траг није водио никуда.

Бенктен (франц. Baincthun) насеље је и општина у североисточној Француској у региону Север-Па де Кале, у департману Па де Кале која припада префектури Булоњ сир Мер.

Династија Хабзбург, која је још у 17. веку бројала много чланова, била је у опасности од изумирања у тренутку рођења Марије Терезије. Њен отац је био посљедњи мушки члан династије Хабзбург, чији је старији (шпански) огранак изумро 1700. године. Међутим, Карлу син није био потребан само да би спасио династију; хабзбуршки поседи су се равнали према салијском закону који је спречавао жене и потомке у женској линији да наслиједе пријесто. Цар Карло VI је стога четири године пре рођења Марије Терезије издао Прагматичку санкцију, којом је желео да осигура престо својој најстаријој кћери у случају изумирање лозе по мушкој линији. Женској лози је наслеђивање хрватског трона било дозвољено већ 1712. године. Већина европских држава признала је ваљаност санкције и право Марије Терезије на трон, али неке ће повући своју одлуку након Карлове смрти.
Сви млазни мотори, изузев ракетних, узимају ваздух из атмосфере за стварање мешавине са горивом, која сагорева и ослобађа велику количину топлотне енергије. Током развоја, брзо је схваћено да ефикасност мотора зависи од степена компресије узетог ваздуха. Тражен је повољан и ефикасан начин узимања ваздуха, што је и међусобно одвојило врсте и типове млазних мотора.

1759. — Руске трупе генерала Салтикова и аустријске под Лаудоном у бици код Кунерсдорфа, у Седмогодишњем рату, поразиле пруску армију, коју је предводио краљ Фридрих II Велики. Дрезден пао у аустријске руке.

Постоје четири улаза кроз која опрема може бити унета или изнета из зграде, и на тим улазима/излазима су четвора врата која представљају највећа врата на свету. Свака од врата су висока 139 метара, имају седам вертикалних панела и четири хоризонтална панела, и потребно им је 45 минута да се отворе или затворе. Улаз са северне стране проширен је за 12,2 метра како би кроз њега могао да прође орбитер спејс-шатла. На том отвору направљена су додатна мала вратанца за пролазак вертикалног репа орбитера.

Андреј Медведев (укр. Андрій Медведєв, Кијев, СССР, 31. август 1974) бивши је украјински тенисер, који је професионалну каријеру започео 1991. године.

Нафтна криза и повећање трошкова за коришћење енергије, био је допунски притисак на развој економичнијих мотора. Тако да се ваздухопловна светска индустрија фокусирала на повећање ефикасности погона авиона и на испуњење савремених захтева екологије, првенствено у домену буке и загађивања средине. Усавршене су технологије, уведена су нова конструктивна решења као што је прстенаста комора сагоревања и друго.

Јакоб Авшич – Јака (Клече, Љубљана , 24. април 1896 — Љубљана, 2. јануар 1978), пуковник Југословенске војске, учесник Априлског рата, Народноослободилачке борбе и генерал-потпуковник ЈНА.

На Зимске олимпијске игре Лесото никада није слао своје представнике. Представници Лесота закључно са Олимпијским играма одржаним 2012. године у Лондону нису освојили ни једну олимпијску медаљу.

Glavni predstavnici moderne književnosti u Srbiji su: (u poeziji) Milan Rakić, Sima Pandurović, Vladislav Petković Dis, Milutin Bojić, Stevan Luković, Danica Marković, Velimir Rajić; (u prozi) Borisav Stanković, Ivo Cipiko, Milutin Uskoković, Veljko Miličević; (u književnoj kritici) Ljubomir Nedić, Bogdan Popović, Jovan Skerlić.

Уколико је рјешење ребуса тешко представити цијелим називима слике, од назива сваке слике може да се одузме један или два гласа с почетка или с краја ријечи. Тада се испред или иза слике поставља апостроф, који означује да треба одузети један глас/слово. Колико апострофа, толико гласова се одузима. Није популарна прекомјерна употреба апострофа.

Никола Каваја (3. октобар 1932, Пећ — 10. новембар 2008, Београд) је био српски националиста и антикомуниста познат по отмици авиона Америкен ерлајнса 293.

Марија Терезија је успјела удвостручити државни приход између 1754. и 1764. године иако су њени покушаји да опорезује клер и племство били само делимично успешни. Ове финансијске реформе су значајно поправиле економију.
Прича о прорачуну трошкова (или прича о процени снага) је заједнички назив за две повезане Исусове параболе (прича о зидању куле и о прича о забринутом краљу) која следе једна другу у Јеванђељу по Луки (14:28–32).

Родоначелници породице Гатилузио су два брата, Франческо и Николо Гатилузио. Били су нећаци Оберта Гатилузија. Име њиховог оца није познато. На основу грба породице, Ентони Лутрел је тврдио да им је мајка потицала из породице Дорија. Франческо је стекао наклоност византијског цара Јована V Палеолога. Помогао је византијском цару да збаци Јована Кантакузина са престола 1354. године. Као награду, Јован је Франческу даровао острво Лезбос (са Митиленом) јула 1355. године и руку своје сестре Марије. Временом, поседи Гатилузија се шире обухватајући Имброс, Самотраку, Лемнос и Тасос, као и копнени град Енос. Гатилузији су на својим поседима развијали рударство, трговину стипсом, производњу текстила и сл. Након пада Цариграда 1453. године, Гатилузији су кратко задржали своје територије. Оне убрзо падају под османску власт. Турци су 1456. године именовали Грка Критовула (хроничара) за гувернера Имброса, а власт Гатилузија је уклоњена. Господар Лезбоса, Доминико Гатилузио, је задављен. Наследио га је брат Николо. Османска флота опсела је острво 1462. године. Николо је заробљен и одведен у Цариград где је касније погубљен. Његовим смакнућем угашена је породица Гатилузио.

После окупације у Црној Гори су формиране мање четничке групе. Деловале су самостално и неповезано. На југу Црне Горе нису успеле да се одрже, као на северу у тешко проходним планинама. На крају рата развиле су озбиљну акцију и разоружале су више аустроугарских јединица. На територији Србије је такође остао један број четника и војних обвезника који су, организовани у мање или веће групе, пружали отпор аустроугарској војсци. То је највише дошло до изражаја у Топлици, Јабланици и Пустој Реци.

2008. ГОДИНА XXXXIV Сусрети Јоаким Вујић у Крушевцу – представа Дошљаци Награда за најбољу представу у целини: Народно позориште Ужице; Равноправна глумачка награда: Биљани Здравковић за улогу Зорке и Вахидину Прелићу за улогу Милоша Кремића. XXXXIV Сусрети Јоаким Вујић у Крушевцу – Мали Јоаким – представа Тртица рајске птице Награда: Народном позоришту Ужице. ЈоакимИнтерФест у Крагујевцу – представа Уметност и доколица:Награда: похвалница младим глумцима за показан велики дијапазон глумачких могућности: Ивана Павићевић за улогу ћерке. 13. Југословенски позоришни фестивал у Ужицу – представа Дошљаци Награда: за продукцију представе. Продукција Народног позоришта Ужице отима забораву дело овог значајног ужичког аутора ичини га нашим савремеником

Клајн Роган се налази у савезној држави Мекленбург-Западна Померанија у округу Лудвигслуст. Општина се налази на надморској висини од 40 метара. Површина општине износи 11,0 km². У самом мјесту је, према процјени из 2010. године, живјело 1.315 становника. Просјечна густина становништва износи 120 становника/km².
Организациону структуру уније чине: Извршни одбор - који управља унијом, Надзорни одбор - који прати регуларност рада и чланство које се из године у годину мења. Сви чланови уније чине скупштину уније која бира чланове извршног и надзорног одбора.

Пета сезона је отпочела са приказивањем 7. маја 2015. а премијера је била 27. Септембра 2015. године. Ликови су кренули у потрагу за Чаробњаком Мерлином у Камелот, како би ослободили Ему од таме која прети да уништи све. Да закомпликује ствари, Краљ Артур (Лиам Гариган) је одлучан да заувек измени равнотежу између светлости и таме користећи легендарни мач Екскалибур. Као што се историја и судбина сударају, неочекиване последице воде ликове у Подземни свет где наилазе на оне са недовршеним пословима у животу и морају се суочити са Хадом (Грег Герман).

Марија Терезија је била свесна неадекватности бирократије, а знала је и да се побољшање не може очекивати ако се не одгаји нова свест друштва и не реформише образовање, што је и учинила 1775. године. Сва деца, без обзира на пол, од шесте до дванаесте године морала су похађати школу. Нови систем образовања био је базиран на пруском систему образовања. реформе образовања су биле дочекане с побунама у многим селима; Марија Терезија је ове побуне угушила наређивањем хапшења свих оних који су одбијали да школују своју децу. Иако је њена идеја била добра, реформе нису биле успешне као што је требало да буду; у неким деловима Аустрије половина становништва је још увијек била неписмена у 19. веку.

1610. — Први холандски досељеници искрцали се на острво Менхетн, сада централни део Њујорка. Холанђани 1626. за неколико бала тканине и јефтину бижутерију од Индијанаца откупили острво и на његовом јужном делу подигли насеље Нови Амстердам.

Предузећа организују производњу, нуде на тржиштима одређене количине роба (готових производа), настојећи да максимизирају своје добити. Када одлучују о производњи и понуди, предузећа настоје да своје прозводе (услуге) продају по таквим ценама, како би покрили цене коштања (однос укупних трошкова производње и промета по јединици производа) и остварили одређени износ добити (на пример, у вредности 10% цене коштања). Предузећа се уздржавају од смањивања цена, јер то могу урадити и конкуренти. Тима могу више изгубити него добити. Овакво понашање предузећа својствено је привредама са израженом конкуренцијом и без значајних инфлаторних и монополистичких тенденција.

Долазе године рата. Први, па други Балкански рат. Трнавци су на фронту. Учитељ бележи имена својих ученика погинулих или несталих у ратовима. Забележио је 36 имена палих у Призрену, Прешеву, Брдици, Скадру, Нишу, Црном Врху...

Дана 28. новембра 2012. године астрономи су у галаксији NGC 1277 открили огромну црну рупу, другу досад највећу у науци. Галаксија NGC 1277 има црну рупу која је 4.000 пута већа од оне у средишту Млечног пута и чија је маса 17 милијарди пута већа од масе Сунца, те чини 14% масе те галаксије. Црну рупу у овој галаксији открили су астрономи са Универзитета у Остину користећи телескоп Хоби-Еберли смештеног у Тексасу.